Leucadendron - Wikipedia
Natuurlike voorkoms van die genus
Leucadendron (tolbosse) is 'n struikgenus wat hoort tot die familie Proteaceae en is die tweede grootste genus van dié familie. Daar is ongeveer 84 spesies wat tot die genus hoort. Die genus is inheems aan Suid-Afrika en vorm deel van die fynbos plantegroei. Die meeste spesies kom in die Wes-Kaap voor. Die Silwerboom is die bekendste spesie in die genus. Die boom se blare het kenmerkende silwer kleur wat veroorsaak word deur digte, reguit, syagtige haartjies. Die naam Leucadendron is van die Silwerboom boom afgelei, dit beteken letterlik wit boom.
Spesies in die genus is klein boompies of struike wat regop groei maar ook kan rank. Die meeste spesies is struike wat ongeveer 1 m hoog word, sommige word 2 tot 3 m hoog. Die blare het meestal 'n eliptiese vorm, sommige is naaldvormig in 'n spiraal georganiseer, is eenvoudig en gewoonlik groen. Sommiges word bedek met 'n wasagtige laag.
Spesies in die genus is tweehuisig, met ander woorde die manlike en vroulike blomme word aan afsonderlike plante gedra. Die vroulike blommetjies sit aan die buitekant van 'n tol, elkeen binne 'n skutblaar. Die manlike blommetjies vorm ŉ digte hofie, wat meestal soos ŉ pompon lyk.
Leucadendron brunioides subsp. brunioides
Leucadendron brunioides subsp. flumenlupinum
Leucadendron comosum subsp. comosum
Leucadendron comosum subsp. homaeophyllum
Leucadendron elimense subsp. nova
Leucadendron elimense subsp. salteri
Leucadendron elimense subsp. vyeboomense
Leucadendron glaberrimum subsp. erubescens
Leucadendron glaberrimum subsp. glaberrimum
Leucadendron lanigerum var. laevigatum
Leucadendron spissifolium subsp. fragrans
Leucadendron spissifolium subsp. phillipsii
Leucadendron uliginosum subsp. glabratum
Leucadendron uliginosum subsp. uliginosum
↑ Manning, John; Paterson-Jones, Colin (2008). Field Guide to Fynbos. Struik Publishers, Cape Town. p. 254. ISBN 978-1-77007-265-7.
Ontsluit van "https://af.wikipedia.org/w/index.php?title=Leucadendron&oldid=2228697"
Die bladsy is laas op 8 Julie 2020 om 18:29 bygewerk.